Bases Acústica 2018

1- Es pot presentar qualsevol proposta musical (flamenc, pop, folk, rock, músiques del món, jazz, contemporània, experimental...) mentre sigui creada amb instruments acústics que no tinguin origen elèctric (el baix elèctric i el teclat amb so de piano són les úniques excepcions). No s'admetran els grups que tinguin contracte discogràfic o hagin estat premiats al concurs en edicions anteriors.

2- Es pot fer la inscripció online. Degudament emplenada la butlleta d’inscripció, podeu adjuntar el link de la vostra web, bandcamp o canal de youtube amb les vostres cançons, i enviar-les directament a [musica@espaijovegarcilaso.org](mailto:musica@espaijovegarcilaso.org)

També si vols, pots lliurar en un sobre tancat, i retolat amb la referència “ACÚSTICA 2019” i la butlleta degudament emplenada, juntament amb un CD amb un mínim de dues cançons (temes propis, no s'admetran grups que presentin versions) l’Espai Jove Garcilaso fins al 15 de novembre de 2019. La butlleta també es pot trobar al lloc web del l’Espai Jove Garcilaso [www.espaijovegarcilaso.org](http://www.espaijovegarcilaso.org) i al *facebook del*  projecte musical del centre @projectemusicalgarcilaso

3- De totes les propostes rebudes, se'n seleccionaran un màxim de 36 que passaran a les primeres eliminatòries, que se celebraran el 22, 23 i 24 de novembre del 2019. Els grups disposaran d'un màxim de deu minuts d'actuació. Qui superi aquest temps serà desqualificat.

4- El jurat dels directes estarà format per persones vinculades al món de la música, (programadors, premsa, músics...). Se seleccionaran un màxim de sis propostes que passaran a la final, que se celebrarà el dia 30 de novembre del 2019. L'actuació no podrà superar els vint minuts.

5- El veredicte del jurat es farà el mateix dia 30 de novembre quan acabin les actuacions. L'organització es reserva el dret de declarar desert algun dels premis.

6-Els criteris de selecció seran la qualitat compositiva, l'originalitat i el directe.

7- **Els premis del jurat:**

**1r premi: 1050€**

**2n premi: 450€**

**3r premi: 250€**

**Premi del públic\*:**

Enregistrament a l'estudi de Gravació **“Associació Musical CAP RECORD”** per valor de **450€** (**20 hores d'estudi)**

\*El Premi del públic, s’atorgarà segons la quantitat de vots del públic assistent a la final.

**Premis suport a la creació:**

1. Dos premis de suport a la creació en concepte d’un concert, **250€ cadascú** gentilesa del C.C. la Barraca.
2. Premi suport a la creació gentilesa del projecte “9’s Músics, cicle de música jove del districte de Sant Andreu” **500€**

Tots els finalistes seràn premiats també amb la gravació de la final en àudio i en vídeo gràcies al Projecte Audiovisual del centre i de l’Associació Musical Cap Record.

**\*Els premis s'hauran de fer efectius abans del 31-12-2019. Tots els premis estaran subjectes a les retencions i els impostos que marca la llei.**

Les sis propostes finalistes es podran veure a: [www.facebook.com/musicagarcilaso](http://www.facebook.com/musicagarcilaso), instagram: @musicagarcilaso o al web

www.espaijovegarcilaso.org

8- Les obres presentades no seran retornades. Els autors, mitjançant aquesta butlleta, n’autoritzen la utilització per a actes culturals, sense ànim de lucre, que programi l'equipament que organitza el concurs, amb la finalitat de difondre i promocionar les obres. Per la seva banda, l’Espai Jove Garcilaso es compromet a fer constar l'autoria de les obres en l'ús.

9-Els músics i les músiques participants assumeixen l'autoria de les seves obres i es comprometen a no presentar materials fonogràfics sobre els quals no tinguin drets d'ús degudament acreditats.

10-La inscripció al Concurs de música acústica implica l'acceptació plena d'aquestes bases.

11- L’organització d'aquest concurs es reserva el dret de resoldre, com cregui més convenient, qualsevol situació no prevista en aquestes bases.

**De conformitat amb amb la Llei orgànica 3/2018, de 5 de desembre, de protecció de dades personals i garantia dels drets digitals  i  el RGPD 2016/679 de 27 d’abril, l’informem que, havent signat l’autorització, les seves dades personals s’incorporaran en un fitxer automatitzat del qual és titular el Centre Garcilaso de l’Ajuntament de Barcelona, Districte de Sant Andreu. Aquest fitxer té com a finalitat gestionar la seva relació amb el centre. Les seves dades no seran cedides a cap altra entitat. Consent expressament en el tractament de les seves dades per la finalitat indicada. Finalment, l’informem que podreu exercitar en qualsevol moment els drets  d’accés, rectificació, cancel·lació i oposició en els termes establerts en la legislació vigent sobre protecció de dades, adreçant-vos per escrit al Registre General de l’Ajuntament: Pl. San Miquel 5-6, 08002 Barcelona, indicant clarament en l’assumpte Exercici de Dret.**